**Vil du være med å videreutvikle bedriften Trygve Brovold?**

Da kan dette være stillingen for deg. Daglig leder skal over i ny jobb og vi søker hennes etterfølger. Trygve Brovold Stange AS er en kjøttforedlingsbedrift som fra 1936 var familieeid fram til 2021, hvor nye eiere tok over bedriften.

Bedriften består av eget pølsemakeri og butikkutsalg i Stange sentrum. Virksomheten produserer bla pølser, karbonader, hamburgere, øvrige farseprodukter og spekeprodukter etter egne resepter. Produktene selges i egen butikk, til andre næringslivskunder og til lokale matavdelinger i dagligvarebutikker.

Til å videreutvikle bedriften søker vi en daglig leder. Vi er på jakt etter en person med matfaglig bakgrunn som ser verdien av å ivareta og utvikle det tradisjonsrike kjøtthåndverket. Vedkommende må samtidig ha erfaring butikk, servering el.. Økonomisk forståelse og erfaring i bruk av digitale verktøy er en forutsetning. Stillingen passer en person som er strukturert i en hektisk hverdag, og som liker å arbeide sammen med motiverte fagfolk for å nå bedriftens målsettinger. I sommerhalvåret må det påregnes noe reising for å delta på markeder og noe arbeid på søndager, Det er turnus med arbeid på lørdager.

Virker dette spennende, send skriftlig søknad til styreleder Olav Rønningen på e-post innen 10. februar til: ronningen.olav@gmail.com.

Lurer du på noe kan du ringe Olav på telefon 951 36674